《别和弟》
宋代·刘敞

暂会复远别，惆怅终无极。人生非神仙，岂有头不白。

维舟相邀宿，淮水风浪黑。辗转不复眠，四听人尽息。

丈夫非怀安，少壮宜努力。况子行多欢，自怪情不怿。

谁言冬宵永，达旦才顷刻。鸡鸣日光出，握手各南北。

仰谢云中雁，群飞接羽翼。何以纾我怀，作诗寄相忆。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。